CELEX: 22011X0819(01)
Language: da
Date: 2011-08-18 00:00:00
Title: Aftalememorandum mellem Europa-Kommissionen og Verdensorganisationen for Dyresundhed om deres indbyrdes forbindelser

19.8.2011   
            
            
               DA
            
            
               Den Europæiske Unions Tidende
            
            
               C 241/1
            
         Aftalememorandum mellem Europa-Kommissionen og Verdensorganisationen for Dyresundhed om deres indbyrdes forbindelser
   2011/C 241/01
   EUROPA-KOMMISSIONEN, i det følgende benævnt »Kommissionen«, og
   VERDENSORGANISATIONEN FOR DYRESUNDHED,
   i det følgende benævnt »OIE«,
   SOM ER BESLUTTET PÅ
   
               —
            
            
               at videreudvikle det samarbejde, der formelt blev indledt i form af en brevveksling mellem Kommissionen og OIE i 2004, og som er blevet uddybet i de senere år,
            
         SOM TAGER HENSYN TIL,
   
               —
            
            
               at Kommissionen har fået observatørstatus i OIE
            
         
               —
            
            
               at der i 2010 er indgået en rammeaftale mellem Kommissionen og OIE om tilpasning af standardbidragsaftalen og om forenkling af aftaleforhandlingerne om de enkelte specifikke finansieringsaftaler,
            
         
               —
            
            
               at Kommissionen og OIE ønsker at videreudvikle deres samarbejde og særlig erkender behovet for at udveksle oplysninger gennem mere formaliserede procedurer, hvilket allerede er blevet anerkendt ved en brevveksling i 2010,
            
         ER BLEVET ENIGE OM FØLGENDE:
   
               1.
            
            
               Kommissionen opretter et »kontaktpunkt« for alle tekniske eller fagspecifikke spørgsmål vedrørende OIE. Kontaktpunktet varetages af Kommissionens direktør med ansvar for dyresundhed og dyrevelfærd.
            
         
               2.
            
            
               
                           a)
                        
                        
                           OIE erklærer sig indforstået med at henvende sig til Kommissionen om tekniske eller fagspecifikke spørgsmål gennem kontaktpunktet. OIE erklærer sig særlig indforstået med at sende kontaktpunktet oplysninger om dagsordener for eller referater af ekspertmøder af enhver slags, spørgeskemaer, meddelelser om eller indbydelser til konferencer. I forbindelse med tekniske eller fagspecifikke spørgsmål eller meddelelser, der direkte vedrører andet personale i Kommissionen, erklærer OIE sig indforstået med at sende en kopi til kontaktpunktet.
                        
                     
                           b)
                        
                        
                           Kommissionen erklærer sig indforstået med at henvende sig til OIE gennem OIE's generaldirektør. Kommissionen erklærer sig indforstået med til OIE's generaldirektør at sende oplysninger vedrørende meddelelser om eller indbydelser til konferencer om tekniske eller fagspecifikke spørgsmål. I forbindelse med meddelelser, der direkte vedrører andet personale i OIE, erklærer Kommissionen sig indforstået med at sende en kopi til OIE's generaldirektør. Kommissionen erklærer sig indforstået med, at tekniske eller fagspecifikke spørgsmål vedrørende OIE's Europaregion følges op gennem OIE's subregionale kontor i Bruxelles.
                        
                     
         
               3.
            
            
               
                           a)
                        
                        
                           OIE erklærer sig særlig indforstået med, at kontaktpunktet eller en repræsentant herfor deltager i følgende arrangementer:
                           
                                       —
                                    
                                    
                                       OIE's samlinger, møder og konferencer
                                    
                                 
                                       —
                                    
                                    
                                       med mindst to delegerede i Det Rådgivende Udvalg for OIE's verdensfond for dyresundhed og dyrevelfærd, forudsat at de finansielle betingelser herfor er opfyldt
                                    
                                 
                                       —
                                    
                                    
                                       med mindst to ledsagende eksperter i Den Globale Styringskomité for den globale ramme for løbende bekæmpelse af grænseoverskridende dyresygdomme (GF-TADs).
                                    
                                 
                     
                           b)
                        
                        
                           Kommissionen erklærer sig indforstået med, at OIE's generaldirektør eller en repræsentant for denne deltager i Den Rådgivende Gruppe for Fødevarekæden, Dyresundhed og Plantesundhed, særlig i den rådgivende komité for dyresundhed.
                        
                     
         
               4.
            
            
               
                           a)
                        
                        
                           Kommissionen erklærer sig indforstået med at fremme sine eksperters deltagelse i OIE's konferencer og møder om tekniske eller fagspecifikke spørgsmål, herunder deres deltagelse som private eksperter i ad hoc- og arbejdsgrupper.
                        
                     
                           b)
                        
                        
                           OIE erklærer sig indforstået med at fremme sine eksperters deltagelse i møder, uddannelsestiltag eller konferencer om tekniske eller fagspecifikke spørgsmål organiseret af Kommissionen.
                        
                     
         
      Udfærdiget i to eksemplarer i Bruxelles, den 18. august 2011.
      
         
            På vegne af Europa-Kommissionen
         
         John DALLI
         
            Medlem af Kommissionen
         
      
      
         
            På vegne af Verdensorganisationen for Dyresundhed
         
         Bernard VALLAT
         
            Generaldirektør